
ABSTRACT
Libertatea persoanei
 este o cerinţă esenţială într-o societate democratică
. Restrângerea libertăţii
 realizată fără un cadru normativ adecvat şi în afara unui sistem juridic
 se poate transforma în una din cele mai grave atingeri ale drepturilor fundamentale, astfel încât un doar libertatea de mişcare ar putea fi afectată, ci libertăţi ale omului care sunt inviolabile, intangibile şi care nu pot fi limitate prin măsuri de prevenţie sau punitive (libertatea conştiinţei, a gândirii, a opiniilor de orice fel, a credinţei religioase, demnitatea umană, etc.)
În privința cadrului normativ intern, măsurile preventive - parte a măsurilor procesuale - sunt prevăzute în Partea generală, Titlul V, Capitolul I, art. 202-244 din Codul procedură penală (aplicabile persoanelor fizice)
, respectiv Partea specială, Titlul IV, Capitolul II, art. 493 Cpp (aplicabile persoanelor juridice)
. 
Acest studiu documentar relevă aspecte de drept procesual penal comparat în materia măsurilor preventive respectiv scopul/modalităţile de luare a acestor măsuri, instanţele judecătoreşti competente, durata şi revocarea lor în state membre ale Uniunii Europene (Italia, Franţa, Germania, Spania, Olanda, Marea Britanie, Polonia, Portugalia, Slovacia) dar şi non-UE (ex: Republica Moldova).
Este de reţinut că importanța măsurilor preventive
 în ansamblu nu poate fi înțeleasă fără a face trimitere la dispozițiile constituționale
 și la cele conținute în instrumentele regionale fundamentale în materia drepturilor omului
, ținând cont de specificul acestora de afectare a inviolabilității persoanei.
1. CONSIDERATII GENERALE
Prin luarea unei măsuri preventive, se obţine o restabilire a ordinii de drept la nivel procesual, ordine perturbată de atitudinea „neloială” extraprocesuală a învinuitului sau inculpatului, dar cu implicaţii majore în economia procesului penal
.

În domeniul măsurilor preventive se impune reglementarea explicită a principiului proporţionalităţii oricărei măsuri preventive cu gravitatea acuzaţiei aduse unei persoane, precum şi a principiului necesităţii unei astfel de măsuri doar pentru realizarea scopului legitim urmărit prin dispunerea sa.
Măsurile preventive sunt destinate a sprijini derularea procesului penal pe trei segmente distincte şi anume:

a. asigurarea bunei desfăşurări a procesului penal;

b. împiedicarea sustragerii învinuitului sau inculpatului de la urmărire penală şi/sau judecată;

c. împiedicarea sustragerii învinuitului sau inculpatului de la executarea pedepsei.
Condiţiile generale pentru dispunerea măsurilor preventive sunt:

a. să fie începută urmărirea penală împotriva persoanei faţă de care urmează să se ia măsura preventivă;

b. infracţiunea care a impus desfăşurarea procesului penal să fie pedepsită de lege cu închisoarea sau cu amendă, cu excepţia arestării preventive;

c. există “probe sau indicii temeinice” că învinuitul sau inculpatul a săvârşit o faptă prevăzută de legea penală.

Deoarece măsurile preventive implică restrângeri ale unor drepturi, uneori asemănătoare cu cele care rezultă din executarea pedepsei închisorii, restrângerea libertăţii persoanei ca urmare a luării unei măsuri preventive
 a fost şi va rămâne în continuare un subiect de controversă atât în doctrină cât şi în literatura de specialitate, mergându-se de la contestarea totală a legitimităţii acestor posibilităţi procesuale restrictive de libertate până la acceptarea lor sub rezerva dispunerii doar în condiţii stricte
.
Astfel, ca forme de ingerinţă permise de lege în libertatea individuală, măsurile preventive sunt riguros şi amănunţit reglementate. Este o condiţie cu caracter general care impune ca, în toate cazurile unde este permisă, privarea de libertate să se facă potrivit căilor legale. Această formulă apare, în mod evident, ca fiind o garanţie fundamentală împotriva arbitrarului.

În continuare vom prezenta aspecte comparative privind reglementarea şi tipurile de măsuri preventive în materie penală în cadrul unor state membre ale Uniunii Europene dar şi în alte state nemembre UE.

2. ASPECTE DE DREPT COMPARAT PRIVIND MĂSURILE PREVENTIVE

BULGARIA

Art. 30 din Constituţie
:
1. Fiecare are dreptul la libertatea şi inviolabilitatea persoanei sale.

2. Nimeni nu poate fi arestat, nici să fie obiectul unei reţineri, al unei percheziţii sau al unei alte atingeri aduse inviolabilităţii persoanei sale, în afara condiţiilor şi conform modalităţilor stabilite prin lege.

3. În cazurile de urgenţă, stabilite în mod expres prin lege, organele publice competente pot aresta un cetăţean, informînd imediat organele puterii judecătoreşti. După 24 de ore de la arestare, organul competent al puterii judecătoreşti trebuie să se pronunţe asupra legalităţii măsurii.

4. Fiecare are dreptul să fie apărat de un avocat din momentul arestării sau a punerii sale sub acuzare.

5. Fiecare are dreptul la întrevederi particulare cu apărătorul său. Secretul comunicării lor este inviolabil.

Art. 31 din Constituţie:
1. Orice persoană acuzată de crimă trebuie să fie predată autorităţilor judecătoreşti în termenul legal.

2. Nimeni nu poate fi obligat să se recunoască vinovat, nici să fie condamnat doar pe baza propriilor sale mărturisiri.

3. Acuzatul este socotit nevinovat pînă la stabilirea contrariului printr-o hotărîre judecătorească definitivă.
Potrivit Codului de procedură penala
, după ce instanța examinează materialele colectate și audiază acuzarea, inculpatul reprezentat de avocat află decizia instanței în cursul aceleiași ședințe. În principiu, procurorul decide care sunt [image: image1.png]


măsurile de prevenire a sustragerii de la urmărirea penală pe care urmează să le impună inculpatului. Dacă procurorul decide că [image: image2.png]


măsura de evitare a sustragerii de la urmărirea penală este detenția sau arestul la domiciliu, prezintă o solicitare instanței și asigură înfățișarea inculpatului în fața acesteia.

Detenția sau punerea în libertate
 
La prima audiere, instanța poate să:

· stabilească o măsură de prevenire a sustragerii de la urmărirea penală – arest preventiv sau arest la domiciliu;

· decidă o măsură de prevenire a sustragerii de la urmărirea penală mai ușoară  - eliberare sub control judiciar;

· eliberare fără a impune nicio măsură de prevenire a sustragerii de la urmărirea penală.
În cursul acestei audieri, instanța nu va decide dacă acuzațiile aduse inculpatului sunt întemeiate.
Măsurile de prevenire a sustragerii de la urmărirea penală 
Impunerea de măsuri coercitive este necesară dacă probele existente sunt suficiente pentru a demonstra săvârșirea infracțiunii de catre acuzat. Aceste măsuri au scopul de împiedica comiterea unei noi infracțiuni sau executarea unei eventuale sentințe.

Măsurile de prevenire a sustragerii de la urmărirea penală sunt:

· Angajament sub semnătură - respectiv obligația de a nu părăsi locul de reședință fără aprobarea autorității competente.

· Cauțiune - achitarea unei anumite sume în numerar sau depunerea unei garanții. Dacă acuzatul se sustrage urmăririi penale, această sumă este confiscată și se impune o măsură preventivă  mai severă.

· Arest la domiciliu - interzicerea de a părăsii domiciliul fără aprobare.

· Arest preventiv - plasarea în stare de izolare forțată.

Arestul preventiv se execută la sediul poliției sau într-un penitenciar.

Acuzatul are dreptul de a fi informat, pe bază de semnătură, în privința măsurii de prevenire a sustragerii de la urmărirea penală. Angajamentul sub semnătură și cauțiunea sunt impuse de procuror. Arestul la domiciliu și arestul preventiv sunt dispuse de instanță, la solicitarea procurorului. Măsura adoptată depinde de gravitatea acuzației, de probe și de situația personală. Pe baza acelorași factori se poate decide neimpunerea unei măsuri preventive.

Nicio măsură de prevenire a sustragerii de la urmărirea penală nu poate fi impusă în absența inculpatului. Instanța trebuie să ia în considerare orice eventuală cerere pe care ați depus-o pentru schimbarea măsurilor de arest preventiv și arest la domiciliu în măsuri mai ușoare.

Arestarea și reținerea de către poliție pentru 72 de ore dispuse de un procuror reprezintă măsuri pregătitoare și, conform legii, nu constituie măsuri de prevenire a sustragerii de la urmărirea penală.
Interdicția de a părăsi teritoriul Bulgariei 
Dacă invinuitul este acuzat de o infracțiune care se pedepsește cu închisoarea mai mare de 5 ani, procurorul îi poate interzice să părăsească teritoriul Bulgariei fără aprobarea instanţei. Interdicția este comunicată imediat punctelor de trecere a frontierei. Această măsură are rolul de a preveni o eventuală sustragere de la cercetarea penală.

Învinuitul sau avocatul acestuia pot solicita procurorului permisiunea de a părăsi țara pentru o perioadă fixă de timp. Procurorul va răspunde în termen de trei zile de la primirea acestei cereri. O eventuală respingere poate fi atacată în instanță. Aceasta va examina imediat solicitarea, fără a fi necesară o audiere, și poate confirma refuzul procurorului sau poate permite părăsirea ţării pentru o anumită perioadă. Decizia instanței este definitivă.

De asemenea, acuzatul poate solicita instanței ridicarea completă a interdicției de a părăsi teritoriul Bulgariei. Instanța va aproba această cerere dacă decide că nu există riscul de a fugi și de a se ascunde în străinătate.
CEHIA
Art. 8 din Constituţie:
 
1. Libertatea individuală este garantată
.

2. Nimeni nu poate fi urmărit sau privat de libertate decât din motive şi conform procedurii stabilite prin lege. Nimeni nu poate fi privat de libertate pentru simplul motiv că nu este în măsură să îndeplinească o obligaţie contractuală.

3. Orice individ inculpat sau suspectat de a fi comis o infracţiune penală nu poate fi arestat decît în cazurile stabilite prin lege. Persoana arestată trebuie să fie informată de îndată despre motivele arestării, interogată şi repusă în libertate sau trimisă în faţa unui judecător în termen de 24 de ore de la arestare. Persoana arestată trebuie audiată, în următoarele 24 de ore de la trimiterea sa în judecată, de un judecător care va decide în legătură cu deţinerea sa provizorie sau cu repunerea sa în libertate.

4. Orice inculpat nu poate fi arestat decît pe baza unui mandat scris şi motivat de judecător. Persoana arestată trebuie trimisă în faţa unui tribunal în următoarele 24 de ore. Judecătorul trebuie să interogheze persoana arestată în următoarele 24 de ore de la trimiterea ei în faţa tribunalului şi să decidă în legătură cu reţinerea ei provizorie sau cu punerea ei în libertate.

5. Nimeni nu poate fi deţinut provizoriu decât pe baza unei hotărâri a tribunalului şi pentru motive şi durata stabilite prin lege.

6. Legea stabileşte cazurile în care o persoană poate fi plasată sau reţinută din oficiu într-o instituţie medicală. Tribunalul trebuie informat în legătură cu această măsură în 24 de ore şi trebuie să ia o hotărâre în acest sens
.

În termen de 48 de ore de la reținere sau în termen de 24 de ore de la arestare, instanța va hotărâ dacă se impune sau nu arestul preventiv.

Motivele arestării preventive sunt următoarele:

· există posibilitatea sustragerii de la urmărirea penală sau executării pedepsei (arest pentru prevenirea evadării), 

· există posibilitatea obstrucționării investigației, de exemplu, prin influențarea martorilor (arest pentru prevenirea complotului), 

· sau există posibilitatea săvârșirii infracțiunii care a fost începută sau de a comite o altă infracțiune (arest în avans). 

Dacă motivele arestării preventive nu sunt prezente sau nu mai există, se va dispune eliberarea pe baza unei decizii luate de către procuror.

De asemenea, se dispune eliberarea la expirarea termenului legal. În ceea ce privește arestul pentru prevenirea complotului, termenul este de 3 luni. În ceea ce privește arestul pentru prevenirea evadării și arestul în avans, termenul este de un an în cazul unei pedepse posibile de până la 5 ani, de 2 ani în cazul unei pedepse mai mari, de 3 ani pentru infracțiunile foarte grave și de 4 ani dacă poate fi impusă o pedeapsă excepțională pentru infracțiunea respectivă.

Cu toate acestea, pe parcursul procedurii preliminare se aplică doar o treime din aceste termene, două treimi fiind rezervate procedurilor în fața instanței.

Motivele reținerii în arest preventiv sunt examinate în mod continuu. Cu toate acestea, procurorul trebuie să ia o nouă decizie după trei luni de arest, precum și în termen de 30 de zile de la punerea sub acuzare și întotdeauna la fiecare trei luni după intrarea în vigoare a deciziei anterioare.

Eliberarea din arest preventiv se poate solicita după 14 zile de la intrarea în vigoare a ultimei decizii privind arestul preventiv. Cu toate acestea, dacă se aduc alte argumente în sprijinul cererii, se poate solicita eliberarea în orice moment. 
Arestul pentru prevenirea evadării și arestul în avans pot fi înlocuite cu:

· angajamentul scris pentru a respecta legea și prezentarea în instanță ori de câte ori se va solicita acest lucru; 

· furnizarea unei garanții monetare (cauțiune) stabilită de către instanță; 

· supravegherea de către agentul de supraveghere;

· o garanție oferită de către o asociație civică interesată sau de către o altă persoană de încredere.

În cazul arestului în avans pentru anumite infracțiuni prevăzute prin lege, nu poate fi acceptată o garanție financiară. Garanția poate fi furnizată de către o persoană alta decât acuzatul.
FRANŢA

Punerea sub urmărire penală presupune existența unor indicii grave de natură să sugereze participarea învinuitului la săvârșirea unei infracțiuni
. 

În schimb, statutul de martor asistat presupune existența unor indicii care nu sunt suficient de certe pentru a justifica punerea sub urmărire penală. În acest sens, deși nu constituie parte în procesul penal, martorul asistat are totuși acces la dosar, beneficiază de dreptul la apărare și poate solicita judecătorului de instrucție executarea unui anumit număr de acte.

Aceste două statute dau naștere unor consecințe diferite. Numai persoana pusă sub urmărire poate fi plasată, conform hotărârii motivate a judecătorului, sub control judiciar (astfel fiindu-i interzis să părăsească teritoriul țării) sau în arest preventiv și doar această persoană poate fi trimisă în fața unei instanțe de judecată.

Martorul asistat poate solicita, în orice moment pe durata procedurii, punerea sub acuzare. Plasarea sub control judiciar
  se poate lua atunci când pentru fapta comisă este prevăzută pedeapsă cu închisoarea sau o pedeapsă mai gravă.

Controlul judiciar este justificat de efectuarea instrucției (pentru a evita fuga în străinătate, de exemplu) sau ca măsură de siguranță (interzicerea de a primi vizita sau a întâlni victima, de exemplu). Majoritatea măsurilor luate în cadrul controlului judiciar au drept scop prevenirea fugii autorului infracțiunii.

Această măsură poate înceta în orice moment, prin decizie a judecătorului de instrucție, la solicitarea procurorului sau la cererea acuzatului.

În cazul în care este formulată o astfel de cerere, judecătorul de instrucție trebuie să emită o hotărâre în termen de cinci zile. Sustragerea de la obligațiile controlului judiciar, duce la plasarea în arest preventiv.

Ordinul de plasare sub control judiciar se poate contesta prin formularea unui apel la camera de instrucție (chambre de l’instruction).

Măsura plasării în arest preventiv
, se poate lua atunci când pentru fapta comisă este prevăzută o pedeapsă de o anumită gravitate: o pedeapsă penală sau o pedeapsă corecțională cu închisoarea pe o durată mai mare sau egală cu trei ani.

Arestarea preventivă trebuie să constituie singurul mijloc de păstrare a probelor sau a indiciilor materiale necesare aflării adevărului, de prevenire a aplicării unor presiuni asupra martorilor sau victimelor, precum și asupra familiilor acestora, de prevenire a unei înțelegeri frauduloase între persoana pusă sub acuzare și coautorii sau complicii acesteia, de protejare a persoanei puse sub urmărire, de garantare a menținerii la dispoziția justiției, de încetare a infracțiunii sau de prevenire a repetării acesteia și, în materie penală, de încetare a tulburării ocazionale și persistente a ordinii publice, provocate prin gravitatea infracțiunii.

Ordonanța de arest preventiv se poate contesta în termen de 10 zile de la notificare, prin depunerea unei declarații la șeful penitenciarului în care se execută detenția sau la grefa judecătoriei care a emis decizia.

De asemenea, în temeiul art. 138 din Codul de procedură penală instanţa poate lua  următoarele măsuri alternative la arestul preventiv:
•obligarea persoanei acuzate de a informa autoritatea competentă cu privire la orice schimbare de reședință;

• obligarea persoanei acuzate de nu intra în anumite localități, locuri sau zone;
•obligarea persoanei acuzate de a rămâne într-un anumit loc pe o anumită perioadă 

de timp;

•un ordin de limitare a dreptului persoanei acuzate de a părăsi Franța (pașaportul 

poate fi confiscat);

• obligaţia de se prezenta la date stabilite în fața unei anumite autorități;
•obligația de a evita contactul cu anumite persoane care au legătură cu pretinsa 

infracţiune;
•obligația de a nu se angaja în activități specifice legate de presupusa infracțiune,inclusiv activitatea într-o anumită profesie;

•obligația de a nu conduce un vehicul;

• obligația de a depune o garanție;

• obligația de a urma un tratament terapeutic sau de dezintoxicare;

• o restricție privind deținerea de arme;
• etichetarea electronică și arest la domiciliu.

GRECIA

Art.282.2 din Codul de procedură penală
 stabilește condiţiile care pot fi stabilite pentru înlocuirea arestării pe durata procesului penal. Acestea pot include: impunerea unui ordin judecătoresc prin care se interzice inculpatului de a-şi schimba domiciliul/reşedinţa într-un anumit loc; o restricție de a părăsi ţara; un ordin de interzicere de a lua legătura cu anumite persoane; obligația de a plăti o garanție financiară.
GERMANIA

În temeiul art.116 alin.1- 4 din Codul de procedură penală - StPO
, instanţa poate lua următoarele măsuri alternative la detenţia preventivă:

•obligarea persoanei acuzate de a informa autoritatea competentă cu privire la orice schimbare de reședință;

• obligarea persoanei acuzate de nu intra în anumite localități, locuri sau zone;
•obligarea persoanei acuzate de a rămâne într-un anumit loc pe o anumită perioadă 

de timp;

•un ordin de limitare a dreptului persoanei acuzate de a părăsi Franța (pașaportul poate fi confiscat);

• blocarea conturilor inculpatului

•obligaţia de a se prezenta la date stabilite în fața unei anumite autorități;
•obligația de a evita contactul cu anumite persoane care au legătură cu pretinsa  

infracţiune;

•obligația de a nu se angaja în activități specifice legate de presupusa infracțiune, 

inclusiv activitatea într-o anumită profesie;

•obligația de a nu conduce un vehicul;

• obligația de a depune o garanție;

• obligația de a urma un tratament terapeutic sau de dezintoxicare;

• o restricție privind deținerea de arme;

• etichetarea electronică și arest la domiciliu.

ITALIA

Art. 13 din Constituţie
:
Libertatea personală este inviolabilă. Nicio formă de detenţie, de control sau de percheziţie a persoanei nu este admisă şi nicio altă restrîngere a libertăţii personale, dacă nu este un act motivat al autorităţii judiciare şi numai în cazurile şi formele prevăzute de lege.

În cazurile excepţionale de necesitate şi de urgenţă, prevăzute explicit prin lege, autorittatea publică poate adopta măsuri provizorii care, dacă nu sunt comunicate în 48 de ore autorităţii judiciare şi dacă aceasta nu le confirmă în următoarele 48 de ore, sunt considerate ca revocate şi fără efect. Orice violenţă fizică şi morală asupra persoanelor supuse în vreun fel unor restricţii de libertate se pedepseşte. Legea penală fixează limitele detenţiei preventive.
Art. 111 din Constituţie:
Toate măsurile judiciare trebuie să fie motivate. Împotriva arestărilor şi a măsurilor privind libertatea personală pronunţate sau adoptate de către organele jurisdicţionale ordinare sau speciale, recursul în casare pentru violarea legii este admis întotdeauna. Nu se pot face derogări de la această regulă decât pentru sentinţele tribunalelor militare pe timp de război.
Măsurile preventive sunt reglementate de Codul de procedură penală italian; acestea se aplică - la cererea procurorului și sunt dispuse de către judecător în timpul procesului şi în circumstanțe speciale.

Conform art.275 alin.3 din Codul de procedură penală
 cele mai frecvente măsuri preventive sunt:
Măsuri coercitive ("in personam"): - interzicerea părăsirii ţării;

· obligaţia de a se prezenta la cea mai apropiată secţie de poliţie în anumite zile;

· interzicerea de a locui în anumite locuri/zone;

· alte ordine de interdicţie;

· expulzarea din domiciliul familial;

· arestul la domiciliu;

· arestul preventiv.

Măsuri de interdicţie ("in personam"): 
- suspendarea din drepturile părinteşti;


- suspendarea dintr-o funcţie publică sau serviciu;

- interzicerea temporară de a practica o profesie ori activitate antreprenorială.

Măsuri preventive privind drepturile reale ("in rem"): - sechestrul asigurător.

În conformitate cu Constituția italiană aceste măsuri pot fi luate numai de către instanța de judecată care se ocupă de caz sau de judecătorul de cameră preliminară, la cererea procurorului; inculpatul are dreptul prin avocat de a cere ridicarea sau modificarea acestor măsuri. Legea penală enumeră cerințele pentru adoptarea acestor măsuri de precauție/preventive.
Ele constau în:
1. dovezi circumstanțiale serioase de vinovăție și
2. cel puțin unul dintre următoarele riscuri:
    - riscul de evadare,
    -  riscul de distrugere a autenticităţii probelor și
    - riscul comiterii unei noi infracțiuni.
Art. 274 din Codul de procedură penală prevede că aceste măsuri de precauție nu pot în niciun caz să fie aplicate unui inculpat sau învinuit ce face obiectul anchetei care refuză să facă declarații sau să-şi recunoască vinovăția pentru că el neagă sau utilizează dreptul la tăcere. Faptul că o persoană profită de nemo tenetur se detegere (nimeni nu este obligat să se acuze), nu poate fi folosit ca un motiv pentru aplicarea acestor măsuri.

Pentru a evita abuzurile, anumite interdicții au fost stabilite cu privire la utilizarea celei mai severe măsuri de precauție şi anume - arestarea preventivă (custodia cautelare in carcere). Astfel, arestarea preventivă nu trebuie utilizată ca instrument pentru a obține o mărturisire sau declarații incriminatoare fapt ce reprezintă o încălcare a principiului nemo tenetur se detegere.
Trebuie subliniat faptul că această măsură poate fi adoptată doar în ​​circumstanțe excepționale și numai în cazul în care celelalte măsuri mai ușoare se dovedesc a fi inadecvate. De asemenea, trebuie remarcat faptul că un judecător trebuie să justifice decizia de a adopta măsura arestului preventiv (iar decizia poate fi atacată în termen de 10 zile la o instanță superioară și, în cele din urmă, în fața Curții Supreme).

Recidiva nu poate fi luată în considerare atunci când se decide cu privire la adoptarea măsurii preventive iar durata pedepsei cu închisoare depinde de infracţiune si este stabilită de legea penală: durata arestării preventive se stabilește în conformitate cu pedepsele stabilite pentru fiecare tip de de infracțiune și nu poate depăși anumite limite maxime.
Durata excesivă a arestului preventiv, înainte de condamnare a fost criticată ca fiind unul dintre principalele defecte ale sistemului de drept penal italian. În prezent, pentru cazurile cele mai grave, adică pentru crime pentru care se preconizează o pedeapsă maximă de 20 de ani de închisoare, perioada maximă de arest preventiv este de 6 ani.
 Măsurile preventive
 pot fi revocate sau modificate la cererea inculpatului în cazul în care nu mai există motivele adoptării acestora sau acestea s-au schimbat în mod semnificativ. Decizia de impunere a arestului preventiv și măsurile alternative la detenția preventivă nu sunt luate în ședință publică, ci de judecător în camera de consiliu. Inculpatul nu are dreptul de a lua parte la acest proces de luare a deciziilor și nu este reprezentat de un avocat
.

În acest caz, judecătorul care a adoptat măsurile ia decizia ridicării acestora. În orice caz, este de asemenea posibil de a introduce o cale de atac împotriva unei decizii care aplică o măsură preventivă. Perioada de timp petrecută în arest preventiv este luată în considerare atunci când se decide cu privire la durata pedepsei în cazul unei condamnări și se deduce din pedeapsa de executat; în caz de achitare, există posibilitatea de a primi o compensaţie materială pentru fiecare zi de arest.
IRLANDA

Potrivit art.6 din Bail Act 1997 cu modificările ulterioare
, instanţa de judecată poate impune măsuri preventive în timpul desfăşurării procesului penal.

Astfel, următoarele măsuri de supraveghere judiciară sunt impuse în mod regulat:
       
• obligarea persoanei acuzate de a informa autoritatea competentă cu privire la orice schimbare de reședință;
     
 • interdicţia pentru inculpat de a intra în anumite localități, locuri sau zone definite;
     
 • obligarea inculpatului de a  rămâne într-un anumit loc, în anumite intervale;
      
 • interdicţia pentru inculpat de a părăsi ţara;
      
 • obligaţia pentru inculpat de a se prezenta la date stabilite în fața unei anumite autorități publice;
      
 • obligația de a evita contactul cu anumite persoane în legătură cu infracțiunea;
      
 • obligația de a depune o garanție financiară; și
      
 • obligația de a purta o brăţară electronică (numai pentru infracțiunile grave).
LUXEMBURG

Art.39-45 şi art.94-126 din Codul de procedură penală
 conţin prevederi referitoare la faza pre procesuală şi măsurile preventive coercitive care pot fi luate împotriva inculpatului de către instanţa de judecată, şi anume:
• interdicţia de a ieşi în afara zonei speciale sau de a intra în anumite zone;
• interdicţia de a părăsi domiciliul fără permisiunea autorităţilor judiciare;
• obligaţia de a raporta în mod regulat autorităților judiciare;
• obligaţia de cooperare;
• interdicţia de conducere a vehiculelor;
• interdicţia de a contacta unele persoane;
• luarea anumitor măsuri de control, de exemplu, în ceea ce privește drogurile;
• obligaţia de a plăti o garanție;
• interdicţia de a purta arme; și
• obligaţia de a se conforma obligațiilor financiare față de familie.

MAREA BRITANIE

Conform Section 3 şi urm din Bail Act(1976) cu modificările ulterioare
 în domeniul procedurilor penale, instanţă de judecată poate impune următoarele măsuri de supraveghere judiciară
:

• obligarea persoanei acuzate de a informa autoritatea competentă cu privire la orice schimbare de reședință;
• obligarea inculpatului de a nu intra în anumite localități, locuri sau zone definite;
• obligarea inculpatului de a rămâne într-un anumit loc, în anumite intervale;
• interdicţia de a părăsi Marea Britanie;
• obligaţia de a se prezenta la date stabilite în fața unei anumite autorități;
• obligația de a evita contactul cu anumite persoane în legătură cu infracțiunea;
• obligația de a nu se angaja în activități specifice legate de presupusa infracțiune,inclusiv activitatea într-o profesie specificată sau ocuparea unui loc de muncă;
• interdicţia de a conduce un vehicul;
• obligația de a depune o garanție;
• obligația de a urma un tratament terapeutic sau de dezintoxicare;
• obligația de a evita contactul cu anumite obiecte referitoare la presupusa
infracțiune;
• obligația de a purta o etichetă electronică; și
• obligația de a restitui documentele de călătorie (de exemplu, pașaport, carte de identitate).

OLANDA

Potrivit Codului de procedură penală olandez
 instanţa poate lua măsuri preventive în cadrul fazei pre-procesuale dar şi în timpul desfăsurării procesului penal
, şi anume:

• obligarea persoanei acuzate de a informa autoritatea competentă cu privire la 

orice schimbare de reședință;

• interdicţia pentru persoana acuzată de a intra în anumite localități, locuri sau zone 

definite (de exemplu, o interdicție de a intra pe un stadion de sport);

• obligaţia pentru persoana acuzată de a rămâne într-un anumit loc, în anumite 

intervale;

• interdicţia de a părăsi ţara (inculpatul poate fi obligat să predea pașapoartul);

• obligaţia de a se prezenta la date stabilite în fața unei anumite autorități;

• obligația de a evita contactul cu anumite persoane în legătură cu infracțiunea;

• obligația de a nu se angaja în activități specifice legate de presupusa infracțiune,
inclusiv activitatea într-o profesie specifică;

• obligația de a nu conduce un vehicul;

• obligația de a depune bani drept garanție;

• obligația de a urma un tratament terapeutic sau de dezintoxicare;

• obligația de a evita contactul cu anumite obiecte referitoare la presupusa
infracțiune; și

• arest la domiciliu și etichetare electronică.
POLONIA

Art. 275 din Codul de procedură penală stabilește măsurile preventive care pot fi luate împotriva inculpatului în timpul desfăsurării procesului. Acestea includ:
 


• obligarea inculpatului să informeze autoritatea competentă cu privire la orice 

schimbare de reședință;
• interzicerea pentru inculpat de a locui într-un anumit loc;
•  obligaţia de a rămâne într-un anumit loc, în anumite intervale;
•  restricția de a părăsi ţara;
• obligaţia de a se prezenta la date stabilite la secția de poliție;
• obligația de a evita contactul cu anumite persoane;
• obligația de a nu se angaja în activități specifice legate de presupusa infracțiune;
• obligația de a nu conduce un vehicul;
• obligația de a plăti o garanție financiară, în scopul de a asigura eliberarea; și
• obligația de a urma un tratament pentru dependenţă.
PORTUGALIA

În conformitate cu art.200-213 din Codul de procedură penală
măsurile alternative la  detenția pre-procesuală includ:

• obligarea persoanei acuzate de a informa autoritatea competentă cu privire la 
orice schimbare de reședință;

• interdicţia pentru persoana acuzată de a nu intra în anumite localități, locuri sau zone definite (această măsură poate fi impusă doar în cazul în care inculpatul este acuzat de o infracțiune care se pedepsește cu o pedeapsă de trei ani sau mai mult);

• arest la domiciliu, cu sau fără monitorizare electronică;

• interdicţia pentru persoana acuzată de a părăsi ţara, ce implica confiscarea paşaportului, actului de identitate al inculpatului (această măsură  poate fi luată doar în cazul în care inculpatul este acuzat de o infracţiune pasibilă de o pedeapsă de trei ani sau mai mult);

• obligaţia de a raporta la date stabilite în fața unei anumite autorități (de exemplu, un serviciu de poliție sau de probațiune;

• obligația de a nu contacta anumite persoane prin orice mijloace, (această măsură poate fi impusă doar în cazul în care inculpatul este acuzat de o infracțiune care se pedepsește cu o pedeapsă de trei ani sau mai mult);

• obligația de a nu se angaja în activități specifice legate de presupusa infracțiune,
inclusiv activitatea într-o profesie specifică;

• obligaţia de a urma un tratament terapeutic sau de dezintoxicare
(numai cu acordul și în cazul în care inculpatul este acuzat de o infracțiune care se pedepsește cu o pedeapsă de trei ani sau mai mult);și

• obligația de a nu folosi sau livra arme sau obiecte care sunt capabile de a facilita o altă infracțiune (această măsură poate fi impusă doar în cazul în care inculpatul este acuzat de o infracțiune care se pedepsește cu o pedeapsă de trei ani sau mai mult).
SLOVACIA
Conform art. 17 din Constituţie
:
1. Libertatea individuală este garantată.

2. Nimeni nu poate fi urmărit sau privat de libertate, decât pentru motive şi în conformitate cu procedura stabilită prin lege. Nimeni nu poate fi privat de libertate pentru simplul motiv că nu este în măsură să execute o obligaţie contractuală.

3. Orice individ inculpat sau bănuit de a fi comis o infracţiune penală nu poate fi reţinut decât în cazurile stabilite prin lege. Orice individ reţinut trebuie să fie imediat informat în legătură cu motivele reţinerii sale, interogat şi repus în libertate sau trimis în faţa unui judecător cel târziu după 24 de ore. Persoana reţinută trebuie audiată în următoarele 24 de ore din momentul acuzării sale de către un judecător, care decide în privinţa reţinerii sale provizorii sau a repunerii sale în libertate.

4. Orice inculpat nu poate fi arestat decât pe baza unui mandat scris şi motivat de judecător. Persoana arestată trebuie trimisă în faţa unui tribunal în 24 de ore. Judecătorul trebuie să interogheze persoana arestată în următoarele 24 de ore de la trimiterea ei în faţa tribunalului şi să decidă în legătură cu reţinerea ei provizorie sau cu punerea ei în libertate.

5. Detenţia provizorie nu este posibilă decât pentru motivele şi durata stabilită prin lege şi pe baza hotărârii tribunalului.

6. Legea stabileşte cazurile în care o persoană poate fi plasată sau reţinută, fără consimţământul său, într-o instituţie medicală. Tribunalul trebuie informat în legătură cu această măsură în 24 de ore şi trebuie să ia o hotărîre în termen de 5 zile.

7. Examinarea stării mintale a persoanei inculpate pentru comiterea unei infracţiuni criminale nu se poate face decât pe baza ordinului scris al tribunalului.
De asemenea, potrivit art.80 alin.(2) din Codul de procedură penală
 măsurile preventive luate de instanţa de judecată împotriva învinuitului/inculpatului includ:
• obligația de a notifica un ofițer de poliție, un procuror sau un tribunal asupra oricărei schimbări de reședință;

• interdicţia de a intra în anumite localități, locuri sau zone;

• obligaţia de a rămâne într-un anumit loc în timpul specificat ori;

• interzicerea de a călători în străinătate;

• obligația de a raporta în mod regulat la o secţie de poliţie indicată de instanță;

• interzicerea de a contacta anumite persoane sau interdicția de a se apropia de o anumită persoană la o distanță mai mică de 5 metri;

• interzicerea de a exercita o activitate similară cu cea ce a condus la comiterea infracțiunii;

• interzicerea de conduce o mașină și predarea permisului de conducere;

• obligația de a depune o garanție financiară;

• obligația de a urma un tratament terapeutic sau de dezintoxicare; și

• obligația de a renunța la  arme și alte obiecte, după caz.
În cazul în care una dintre aceste obligații impusă drept alternativă la 
arestarea preventivă este încălcată, judecătorul trebuie să reconsidere dacă arestarea preventivă este necesară. 
SPANIA

Conform art. 17 din Constituţie
:
1. Orice persoană are dreptul la libertate şi la securitate. Nimeni nu poate fi privat de libertate dacă aceasta nu este în conformitate cu dispoziţiile prezentului articol şi în cazurile şi sub forma prevăzută de lege.

2. Reţinerea nu va putea să dureze mai mult decît timpul strict necesar pentru realizarea verificărilor necesare clarificării faptelor şi, în orice caz, deţinutul va trebui pus în libertate sau la dispoziţia autorităţii judiciare în maximum 72 de ore.

3. Orice persoană deţinută trebuie să fie informată imediat şi într-un mod comprehensibil despre drepturile sale şi despre motivele deţinerii sale şi nu poate fi obligată să facă o declaraţie. Asistenţa unui avocat este garantată deţinutului în anchetele poliţieneşti sau în urmăririle judiciare, în termenii stabiliţi prin lege.

4. Legea va defini o procedură de habeas corpus pentru a pune imediat la dispoziţia justiţiei orice persoană deţinută ilegal. De asemenea, legea va determina durata maximă a detenţiei provizorii.
Art. 25 din Constituţie
1. Nimeni nu poate fi condamnat sau sancţionat pentru acţiuni sau omisiuni care, atunci cînd s-au produs, nu constituiau un delict, o greşeală sau o infracţiune administrativă, în conformitate cu legislaţia în vigoare în acel moment.

2. Administraţia civilă nu va putea impune sancţiuni care să implice, în mod direct sau subsidiar, privarea de libertate.
Art. 502 alineatul (2) şi urm. din Codul de procedură penală
 - Ley de Enjuiciamiento penal ("LECrim") relevă că anumite măsuri preventive pot fi luate de către instanţă faţă de învinuit/inculpat în cursul procedurii penale sau desfăsurării procesului. Acestea includ:
• interdicţia de a părăsi localitatea sau de a nu intra în anumite localități, zone definite;
• obligaţia de a se prezenta la date stabilite în fața unei anumite autorități, de exemplu, o secție de poliție sau instanța de judecată;
• obligația de a evita contactul cu anumite persoane care au legătură cu infracțiunea;
• obligația de a nu conduce un vehicul;
• obligația de a plăti o garanție financiară, în scopul de a asigura eliberarea;
• obligația de a urma un tratament medical împotriva dependenţei.
SUEDIA 

Capitolul 25, secțiunea 1, Capitolul 26
din Codul de procedură judiciară prevăd măsurile luate de către instanţa de judecată drept alternative la detenţia preventivă, şi anume:

• obligaţia de a fi într-un anumit loc de reședință sau la locul de muncă specific;

• interdicția de călătorie şi de a părăsi ţara;

• obligația de a raporta la date stabilite.
Procurorul decide asupra arestării unui suspect.
 Trebuie să reiasă în mod clar din mandatul de arestare infracțiunea comisă și motivele arestării. În cazul în care procurorul nu anulează mandatul de arestare, acesta trebuie să înainteze instanței districtuale o cerere de plasare în detenție până cel târziu la ora douăsprezece în după-amiaza a celei de a treia zi următoare datei emiterii mandatului. În caz contrar, procurorul trebuie să dispună eliberarea suspectului. Instanța districtuală trebuie să desfășoare fără întârziere o audiere în vederea plasării în detenție, în termen de maximum 4 zile de la arestare sau de la data intrării în vigoare a mandatului de arestare.

Dacă există motive întemeiate pentru suspectarea de săvârșirea unei infracțiuni care se pedepsește cu un an sau mai mult de închisoare, se poate înainta o cerere pentru plasarea în detenție. Pentru aceasta trebuie însă să existe, de asemenea, riscul ca suspectul:

·  să se sustragă sau să eludeze procesul sau executarea pedepsei, sau

· atât timp cât se află în libertate, să distrugă probe sau să împiedice derularea cercetărilor într-un mod sau altul, sau

· să continue săvârșirea de infracțiuni.

În cazul în care pedeapsa minimă pentru săvârșirea infracțiunii constă în 2 ani de închisoare, se decide arestarea preventivă, cu excepția cazului în care este evident că nu există motive întemeiate pentru aceasta.

În momentul în care instanța districtuală ia o hotărâre cu privire la plasarea în detenție, aceasta va stabili și dacă procurorul are dreptul să limiteze învinuitului contactele cu lumea exterioară, și anume să citească ziare sau să se uite la televizor, precum și să contacteze prietenii și familia. Instanța decide, de asemenea, în ceea ce privește posibilitatea de a fi arestat alături de alţi deținuți. Procurorul este cel în măsură să stabilească amploarea restricțiilor. Cu toate acestea, este garantat dreptul de a contacta în orice moment avocatul. În Suedia nu există posibilitatea eliberării pe cauțiune.
REPUBLICA MOLDOVA
Măsurile preventive

 
Noţiunea, scopul şi particularităţile măsurilor preventive
Măsurile cu caracter de constrângere prin care bănuitul, învinuitul, inculpatul este împiedicat să întreprindă anumite acţiuni negative asupra desfăşurării procesului penal sau asupra asigurării executării sentinţei constituie măsuri preventive. Instituirea şi reglementarea măsurilor preventive sunt determinate de specificul justiţiei penale şi realizarea principiului inevitabilităţii pedepsei penale pentru infracţiunea săvîrşită, în urma căruia deseori cel bănuit, învinuit sau inculpat se opune cu înverşunare acţiunilor de tragere la răspundere penală, zădărnicind astfel realizarea acesteia. Într-o altă definiţie este accentuat caracterul preventiv şi profilactic al acestor măsuri, caracterizate ca „măsuri de constrîngere statală cu caracter preventiv, aplicate numai în caz de necesitate reală în scopul îndeplinirii sarcinilor justiţiei de către organele de urmărire penală şi de judecată faţă de bănuit, învinuit şi inculpat pentru preîntâmpinarea sustragerii de la urmărirea penală şi judecată, înpiedicării stabilirii adevărului în procesul penal şi judecată, împiedicării stabilirii adevărului în procesul penal, săvârşirii acţiunilor infracţionale şi pentru asigurarea executării sentinţei”.

Măsurile preventive nu constituie sancţiuni penale şi nici sancţiuni procesual penale datorită faptului că au un scop bine determinat de lege. Măsurile preventive sunt orientate spre a asigura buna desfăşurare a procesului penal, sau a împiedica bănuitul, învinuitul, inculpatul să se ascundă de urmărirea penală sau de judecată, spre aceea ca ei să nu împiedice stabilirea adevărului ori spre asigurarea de către instanţă a executării sentinţei de condamnare. Aplicarea măsurilor preventive în alte scopuri (de exemplu, pentru obţinerea declaraţiilor de la bănuit, învinuit în faza urmăririi penale) este inadmidsibilă.

Pentru a evita aplicarea abuzivă a măsurilor preventive în alte scopuri decât cele prevăzute de lege, sunt reglementate expres condiţiile, temeiurile dispunerii acestor măsuri de constrîngere, precum şi alte garanţii procesuale. Astfel chestiunea, privind temeiurile aplicării măsurilor preventive este indisolubil legată de probabilitatea producerii acelor evenimente a căror excludere constituie scopul aplicării măsurilor preventive.

Prin urmare, scopul general al măsurilor preventive este buna desfăşurare a procesului penal, scop pe care-l urmăresc şi alte măsuri procesuale, dar prin alte modalităţi de influenţă a participanţilor în procesul penal, cât şi prin caracterul de limitare a unor drepturi sau libertăţi. În raport cu alte măsuri procesuale de constrîngere, măsurile preventive se caracterizează printr-o serie de scopuri imediate, pornind de la alin. (2) al art. 175 din CPP:

1) Preîntâmpinarea sustragerii învinuitului (inculpatului) de la urmărire şi judecată şi asigurarea prezenţei lui în faţa organelor judiciare;

2) înlăturarea posibilităţilor învinuitului (inculpatului) de a împiedica stabilirea adevărului în cauza penală fie prin distrugerea probelor, fie prin ameninţarea martorilor sau alte asemenea acţiuni;

3) asigurarea executării sentinţei de condamnare la pedeapsa închisorii.

Aliniatul 3 al articolului 175 CPP
, prevede diferite categorii de măsuri:

a) generale şi speciale;

b) privative de libertate şi neprivative de libertate;

c) principale şi complementare.

Procurorul sau instanţa de judecată poate aplica numai o singură măsură preventivă, cu excepţia măsurii ridicării provizorii a permisului de conducere a mijloacelor de transport, care poate fi aplicată împreună cu o altă măsură preventivă, de regulă, neprivativă de libertate. Impunerea altor interdicţii decât cele prevăzute de lege în cadrul măsurilor preventive este inadmisibilă.

Potrivit alin. (4) al art.175 CPP arestarea la domiciliu şi arestarea preventivă sunt măsuri privative de libertate şi pot fi aplicate ca măsuri excepţionale când prin alte măsuri preventive nu poate fi asigurată desfăşurarea normală a procesului penal, decât prin izolarea de societate a bănuitului, învinuitului, inculpatului. Faţă de bănuitul, inculpatul minor sau militar pot fi aplicate atît măsurile generale cât şi măsura specială preventivă -transmiterea sub supraveghere.

Conform alin. (5) al art. 175 din CPP liberarea provizorie sub control judiciar, liberarea provizorie sub cauţiune şi arestarea la domiciliu sunt măsuri alternative arestării preventive şi se aplică atunci cînd formal persistă condiţiile arestării preventive, dar scopul prevăzut la alin (2) al acestui articol poate fi atins şi fără izolarea totală a celui acuzat. În sens larg, toate măsurile preventive neprivative de libertate pot fi considerate măsuri alternative arestării preventive, dacă acestea asigură desfăşurarea normală a procesului. 
Multitudinea de măsuri preventive alternative arestării preventive se află în corespundere cu articolul 5, paragraful 3 al Convenţiei pentru apărarea drepturilor omului şi a libertăţilor fundamentale, care prevede că „Punerea în libertate poate fi subordonată unei garanţii care să asigure prezentarea persoanei în cauză la audiere”. Sintagma „numai faţă de persoana în privinţa căreia s-a înaintat demers pentru arestare sau faţă de bănuitul, învinuitul, inculpatul care sunt deja arestaţi” menţionează faptul că la examinarea chestiunii stării de libertate în cadrul procesului penal instanţa de judecată trebuie să examineze obligatoriu posibilitatea lăsării în libertate cu prezentarea unor garanţii din partea celui acuzat. Dacă măsura libertăţii provizorii sub control judiciar sau pe cauţiune prezintă starea de detenţie procesuală (reţinere sau arestare) a celui acuzat, care solicită lăsarea în libertate, arestarea la domiciliu poate fi aplicată la demersul organului de urmărire penală sau, după caz al procurorului şi în situaţia cînd cel acuzat se află în libertate. Esenţa măsurilor preventive este determinată de următoarele particularităţi:

1. Măsurile preventive se dispun numai în cadrul unui proces penal declanşat;

2. Măsurile preventive se aplică numai bănuitului, învinuitului şi inculpatului;

3. Măsurile preventive se aplică la oportunitatea procurorului sau după caz judecătorului de instrucţie şi instanţei de judecată; avînd un caracter facultativ;

4. Măsurile preventive nu sunt caracteristice oricărei cauze penale, avînd un caracter adiacent faţă de activitatea procesuală principală;

5. Măsurile preventive au un caracter provizoriu, ele putând fi revocate în momentul în care dispar împrejurările care au impus luarea acestora;

6. La aplicarea măsurilor preventive sunt prevăzute o serie de condiţii ce trebuie realizate cumulativ şi existenţa în această privinţă a unui obiect autonom, auxiliar de probaţiune alături de obiectul principal al probaţiunii.

Felurile şi clasificarea măsurilor preventive
Potrivit alin.(3) al art.175 din CPP
, sunt prevăzute în mod exhaustiv următoarele categorii de măsuri preventive:

1) obligarea de a nu părăsi localitatea;

2) obligarea de a nu părăsi ţara;

3) garanţia personală;

4) garanţia unei organizaţii;

5) ridicarea provizorie a permisului de conducere a mijloacelor de transport;

6) transmiterea sub supraveghere a militarului;

7) transmiterea sub supraveghere a minorului;

8) liberarea provizorie sub control judiciar;

9) liberarea provizorie pe cauţiune;

10) arestarea la domiciliu;

11) arestarea preventivă.

 Condiţiile, temeiurile şi procedura aplicării măsurilor preventive
Luând în consideraţie faptul că măsurile preventive limitează drepturile şi libertăţile fundamentale ale persoanei, legiuitorul a instituit multiple garanţii procesuale care asigură ca aceste măsuri să nu fie ilegale

Pornind de la conţinutul art.175, 176 din CPP, care prevede că măsurile preventive se aplică numai faţă de bănuit, învinuit şi inculpat, prima condiţie pentru luarea oricărei măsuri preventive este existenţa probelor că o anumită persoană a săvârşit o faptă prevăzută de legea penală, fiind atrasă în calitate de bănuit, pusă sub învinuire sau trimisă în judecată cu actul de inculpare (rechizitoriu). Astfel, după cum s-a menţionat în literatura de specialitate, o condiţie indispensabilă la aplicarea măsurilor preventive este existenţa probelor ce stabilesc faptul săvîrşirii infracţiunii de către bănuit, învinuit sau inculpat

Condiţia dată însă are un caracter formal în faza urmăririi penale în cazul aplicării măsurii preventive faţă de bănuit sau învinuit datorită faptului că nu se admite luarea cunoştinţei de materialele dosarului până la terminarea urmăririi penale. Această condiţie este confirmată doar de hotărîrea de începere a urmăririi penale, de actul de atragere în calitate de bănuit sau de ordonanţa de punere sub învinuire.

Formalitatea acestei condiţii persistă şi în cazul aplicării arestării preventive, unde, potrivit legii (art. 307, 308 din CPP), la demersul privind aplicarea sau prelungirea acestei măsuri nu sunt anexate probele de învinuire, ci doar actul procedural de atragere în calitate de bănuit sau învinuit.

A doua condiţie generală necesară pentru aplicarea măsurilor preventive este existenţa „temeiurilor rezonabile de a presupune că bănuitul, învinuitul sau inculpatul ar putea să se ascundă de organul de urmărire penală sau de instanţă, să împiedice stabilirea adevărului în procesul penal ori să săvârşească alte infracţiuni”, alin. (1) al art. 176 din CPP. Aici prin „temeiuri rezonabile” înţelegem datele obţinute în urma activităţii procesuale penale sau activităţii de investigaţie operativă, care presupun survenirea acelor consecinţe negative ale desfăşurării procesului penal; datele ce se iau în consideraţie la aplicarea măsurilor preventive au un caracter prezumativ, iar posibilitatea survenirii consecinţelor negative trebuie să fie rezonabilă. Date care presupun că învinuitul, bănuitul ar putea să se ascundă pot fi:

a) lipsa actelor de identitate sau a locului permanent de trai;

b) neprezentarea la citaţiile făcute

c) concedierea de la locul de muncă sau informaţia privind procurarea biletelor în legătură cu plecarea în străinătate;

d) înstrăinarea apartamentului (casei) şi altor imobile;

e) starea de recidivă periculoasă sau deosebit de periculoasă.

Date ce presupun împiedicarea stabilirii adevărului în procesul penal sunt: a) influenţarea martorilor, părţii vătămate (victimei), expertului prin corupere sau ameninţare; b) distrugerea sau alterarea probelor materiale. Date ce presupun continuarea săvîrşirii acţiunilor infracţionale de către învinuit (bănuit) sunt: a) existenţa relaţiilor cu mediul criminal; b) acte de pregătire pentru săvîrşirea unor infracţiuni; c) ameninţarea reală cu răfuiala faţă de victimă sau martori.

Potrivit art.176 alin. (1)  din CPP, măsurile preventive, de asemenea, pot fi aplicate de către instanţa de judecată pentru asigurarea executării sentinţei şi în lipsa oricăror date care ar presupune eschivarea inculpatului de la executarea pedepsei. Astfel, instanţa de judecată aplică măsura preventivă în funcţie de gravitatea infracţiunii săvîrşite, iar la pronunţarea sentinţei de condamnare-de gravitatea pedepsei stabilite. În afara condiţiilor generale menţionate mai sus, la aplicarea măsurilor prevenive se cere întrunirea cumulativă şi a altor condiţii speciale.

Astfel, potrivit alin. (2) al art.176 din CPP, arestarea preventivă şi măsurile preventive de alternativă arestării se aplică numai în cazurile săvârşirii unei infracţiuni pentru care legea prevede pedeapsa privativă de libertate pe un termen mai mare de 2 ani, iar în cazul săvârşirii unei unfracţiuni pentru care legea prevede pedeapsă privativă de libertate pe un termen mai mic de 2 ani, ele se aplică numai dacă învinuitul, inculpatul a comis cel puţin una din acţiunile negative faţă de desfăşurarea procesului (de exemplu, s-a ascuns; a săvârşit o altă infracţiune, a ameninţat martorii; a încălcat condiţiile unei măsuri preventive neprivative de libertate). Prin urmare, la aplicarea arestării preventive, arestării la domiciliu, liberării provizorii sub control judiciar şi liberării provizorii pe cauţiune o importanţă deosebită o are încadrarea juridică a faptei imputate. Acest fapt se confirmă prin diferite acte procedurale: actul de începere a urmăririi penale, ordonanţa de aplicare a măsurii preventive, ordonanţa de punere sub învinuire, rechizitoriul, sentinţa de condamnare. 
Pentru aplicarea arestării la domiciliu, liberării provizorii pe cauţiune, legea procesuală penală (art.188, 191, 192 din CPP) prevede şi alte condiţii speciale privind: a) gravitatea infracţiunii; b) vîrsta şi starea sănătăţii bănuitului, învinuitului, inculpatului; c) antecedentele penale şi comportamentul postinfracţional al învinuitului (inculpatului). Pentru aplicarea măsurilor preventive neprivative de libertate, legea procesuală nu prevede anumite condiţii privind gravitatea infracţiunii, prin urmare, acestea pot fi aplicate atât în cazul infracţiunilor sancţionate cu pedepse nonprivative de libertate, cât şi în cazul săvârşirii infracţiunilor prdepsite cu închisoarea. Suplimentar la condiţiile generale şi speciale menţionate, la soluţionarea chestiunii privind necesitatea aplicării măsurii preventive respective, organul de urmărire penală (avîndu-se în vedere procurorul) şi instanţa de judecată vor lua în consideraţie o serie de criterii complementare prevăzute de alin (3) al art. 176 din CPP:

1) caracterul şi gradul prejudiciabil al faptei incriminate;

2) persoana bănuitului, învinuitului, inculpatului;

3) vârsta şi starea sănătăţii lui;

4) ocupaţia lui;

5) situaţia familială şi prezenţa persoanelor întreţinute;

6) starea lui materială;

7) prezenţa unui loc permanent de trai;

8) alte circumstanţe esenţiale.

Prin urmare, criteriile complementare sunt circumstanţe care determină oportunitatea aplicării sau neaplicării unei măsuri preventive faţă de cel învinuit (bănuit) sau inculpat. În cazul lipsei temeiurilor prevăzute în alin.(1) al art. 176 din CPP nu se admite aplicarea uneia din măsirile preventive, dar pentru asigurarea prezenţei bănuitului, învinuitului, inculpatului în faţa organelor judiciare se ia obligaţia în scris de a se prezenta la citarea organului de urmărire penală sau a instanţei şi de a le informa despre schimbarea domiciliului.

Organele judiciare care pot lua măsurile preventive şi actele prin care se aplică aceste măsuri.

Potrivit art.177 din CPP, referitor la aplicarea măsurii preventive procurorul care conduce sau efectuează urmărirea penală, din oficiu sau la demersul organului de urmărire penală, emite o ordonanţă motivată, iar instanţa de judecată adoptă o încheiere motivată, în care se indică infracţiunea de care este bănuită sau învinuită persoana, temeiul alegerii măsurii preventive respective, cu menţionarea datelor concrete care au deteminat luarea acestei măsuri preventive. În ordonanţa procurorului sau, după caz, în încheierea instanţei de judecată se menţionează că învinuitului, inculpatului i s-au explicat consecinţele încălcării măsurii preventive aplicate. Această dispoziţie a legii este necesară la aplicarea oricărei măsuri preventive, cu excepţia arestării preventive.

Arestarea preventivă, arestarea la domiciliu, liberarea provizorie a persoanelor pe cauţiune şi liberarea provizorie a persoanei sub control judiciar se aplică numai conform hotărârii instanţei de judecată emise, atât în baza demersului procurorului, cât şi din oficiu atunci când judecă cauza respectivă. Arestarea la domiciliu, liberarea provizorie pe cauţiune sau sub control judiciar se aplică de către instanţă ca alternativă a arestării preventive, în baza demersului organului de urmărire penală sau la cererea părţii apărării. În faza urmăririi penale procurorul aplică orice măsură preventivă neprivativă de libertate (cu excepţia: ridicării provizorii a permisului de conducere a mijloacelor de transport şi liberării provizorii sub control judiciar sau pe cauţiune) la demersul ofiţeruluui de urmărire panală, din oficiu sau în cazurile prevăzute de art. 179, 180 din CPP la cererea garanţilor. Judecătorul de instrucţie aplică orice măsură preventivă privativă de libertate sau alternativă acesteia prin încheiere la demersul reprezentantului organului de urmărire panală sau, după caz, a procurorului, precum şi a oricărei măsuri preventive neprivative de libertate în cazul cînd aplicarea arestării preventive sau arestării la domiciliu este inoportună în faza de urmărire panală. Instanţa de judecată, la examinarea cauzei în fond, aplică orice măsură preventivă prin încheiere la cererea părţilor sau din oficiu până la deliberare sau prin sentinţă de condamnare, până la rămânerea definitivă a acesteia. Instanţa de apel sau recurs, soluţionează chestiunea măsurilor preventive prin decizie.
Pe lîngă chestiunile arătate la alin.1 al art. 177 din CPP, ordonanţa procurorului şi încheierea instanţei de judecată trebuie să cuprindă şi menţiunile prevăzute de alin. (2) al art. 255 din CPP, precum şi datele de anchetă ale bănuitului, învinuitului sau inculpatului: ora, ziua, luna şi anul întocmirii; durata aplicării măsurii preventive, încheierea instanţei de judecată privind arestarea la domiciliu, liberarea provizorie sub control judiciar sau pe cauţiune va include şi interdicţiile prevăzute de lege pentru aceste măsuri. În actele procedurale prin care se aplică măsure preventivă se va menţiona obligatoriu modul şi termenul de atac al acestor hotărâri în conformitate cu alin. (2) al art. 196, 311, 329 din CPP. Ordonanţa sau, după caz, încheierea instanţei de judecată se emite în mai multe exemplare atât pentru a fi trimise spre executare organelor respective, cât şi pentru a fi înmânate celui faţă de care se aplică măsura preventivă. Astfel, potrivit alin. (3) al art. 177 din CPP, copia de pe ordonanţă sau de pe încheierea privind luarea măsurii preventive se înmânează neîntârziat persoanei faţă de care ea se aplică şi totodată i se explică modul şi termenul de atac al acestor hotărâri în conformitate cu legea.  
Potrivit art.307, 308 din CPP, la aplicarea arestării preventive în faza de urmărire panală judecătorul de instrucţie întocmeşte şi un mandat de arestare în baza încheierii pronunţate în şedinţa de judecată. Codul de procedură penală în vigoare nu conţine dispoziţii privind structura şi conţinutul mandatului de arestare, spre deosebire de Codul de procedură penală din 1961, care prevedea expres asemenea chestiuni în alin. (7) al art. 78 dar mandatul de arestare, fiind un act de executare a măsurii arestării preventive, va cuprinde toate menţiunile încheierii privind arestarea preventivă prevăzute de art. 306 din CPP.

 
Înlocuirea, revocarea şi încetarea de drept a măsurilor preventive
Măsurile preventive, fiind măsuri procesuale provizorii luate în funcţie de anumite împrejurări concrete legate de cauza penală şi de persoana făptuitorului, pot fi înlocuite una cu alta în funcţie de schimbarea temeiurilor ce au contribuit la luarea măsurii preventive iniţiale
. 
Potrivit alin. (1) al art. 195 din CPP, măsura preventivă poate fi înlocuită cu una mai aspră, dacă necesitatea acesteia este confirmată prin probe, sau cu una mai uşoară, dacă prin aplicarea ei se va asigura comportamentul respectiv al bănuitului, învinuitului, inculpatului, în scopul desfăşurării normale a procesului penal şi al asigurării executării sentinţei.

Dacă în timpul urmăririi penale s-au administrat probe în legătură cu faptele inculpatului şi nu mai există pericolul că aceasta să zădărnicească aflarea adevărului prin influenţarea martorilor, inculpatul poate fi eliberat, înlocuindu-se măsura arestării preventive cu aceea a obligării de a nu părăsi localitatea.

Modificarea învinuirii, atât în sensul atenuării, cât şi în sensul agravării ei, schimbarea stării sănătăţii sau situaţiai familiale ori încălcarea condiţiilor unei măsuri preventive neprivative de libertate luate anterior, ori pronunţarea sentinţei de condamnare la pedeapsa închisorii, când inculpatului anterior îi este aplicată o măsură preventivă nepriativă de libertate, sunt temeiuri de înlocuire a măsurilor preventive. 
Înlocuirea măsurii preventive poate fi dispusă în faza urmăririi penale, de regulă, la cerere sau demers, iar în faza judecării cauzei şi din oficiu de către instanţa judecătorească.

Procurorul poate dispune prin ordonanţă motivată numai înlocuirea unei măsuri preventive neprivative de libertate cu alta neprivativă de libertate (cu excepţia, liberării provizorii sub control judiciar sau pe cauţiune). Ofiţerul de urmărire penală, dacă constată necesitatea înlocuirii unei măsuri preventive, înaintează demers motivat procurorului.

Potrivit alin. (3) al art. 195 din CPP, măsura preventivă sub formă de arestare preventivă, arestarea la domiciliu, liberarea provizorie sub control judiciar şi liberarea provizorie pe cauţiune poate fi înlocuită sau revocată de judecătorul de instrucţie sau, după caz, de instanţa de judecată.

Conform alin. (2) al art. 195 din CPP, măsura preventivă se revocă de către organul care a dispus-o în cazurile cînd au dispărut temeiurile pentru aplicarea acesteia.

Revocarea măsurii preventive presupune desfiinţarea tuturor obligaţiilor impuse anterior în cadrul unei măsuri (cu excepţia, liberării provizorii sub control judiciar sau pe cauţiune, cînd se revine la starea de arestare preventivă).

Revocarea măsurii preventive se dispune prin încheiere de către judecătorul de instrucţie sau, după caz, de instanţa judecătorească, care nu sunt susceptibile de a fi atacate.

Instanţa de judecată dispune revocarea măsurii preventive prin sentinţă la soluţionarea cauzei în primă instanţă, precum şi prin decizie la soluţionarea apelului potrivit art. 416 din CPP sau recursului pentru care nu este prevăzută calea de atac apelul, conform art. 450 din CPP.

Potrivit alin (4) al art. 195 din CPP, încheierea, dispozitivul sentinţei sau decizia de înlocuire sau de revocare a arestării preventive se execută imediat, învinuitul sau inculpatul arestat fiind eliberat din sala şedinţei de judecată, iar copiile acestor hotărâri se înmânează imediat apărătorului sau reprezentantului persoanei arestate şi administraţiei locului de deţinere pentru a fi executate. Revocarea măsurii pevenive nu se poate dispune decât pe o durată nedeterminată, având în acest sens caracter definitiv, deşi este posibilă aplicarea din nou a măsurii procesuale date dacă sunt temeiuri legale. Spre deosebire de revocarea măsurilor preventive, care este un act procesual al cărui oportunitate o apreciază organele judiciare, încetarea de drept a măsurilor de prevenţie este un obstacol legal împotriva menţinerii acstor măsuri.

Cazurile de încetare de drept a măsurilor preventive obligă organele competente să dispună desfiinţarea măsurii sau restricţiile impuse prin orice măsură preventivă care îşi pierd efectul fără decizia expresă de revocare.

Potrivit alin. (5) al art.195 din CPP, măsura preventivă încetează de drept:

1) la expirarea termenelor prevăzute de lege ori stabilite de organul de urmărire penală (avăndu-se în vedere de către procuror) sau instanţa de judecată dacă nu a fost prelungită în conformitate cu legea;

2) în caz de scoatere a persoanei de sub urmărire penală, de încetare a procesului penal sau de achitare a persoanei;

3) în caz de punere în executare a sentinţei de condamnare.

Pe lîngă situaţia arătată la alin. (6) al art. 195 din CPP, măsura preventivă privativă de libertate încetează de drept şi în cazul adoptării sentinţei de condamnare cu aplicarea pedepsei neprivative de libertate.

Astfel, expirarea termenelor de 10 zile de arestare preventivă sau a oricărei măsuri preventive aplicate bănuitului conform alin. (5) al art. 307 din CPP sau alin. (2) al art. 63 din CPP, de 30 zile de arestare a învinuitului, alin. (2) al art. 186 din CPP, sau de 6 luni, de 12 luni ori de 4 luni de prelungire a arestării preventive a învinuitului, alin. (3), (4) ale art. 186 din CPP, de 30 zile de obligare de a nu părăsi localitatea sau ţara de către învinuit, alin. (3) al art. 178 din CPP sunt temeiuri de încetare de drept a acestor măsuri. Prin urmare, încetarea de drept pentru temeiul expirării termenelor prevăzute de lege ori stabilite de organele judiciare intervine numai în cazul măsurilor preventive care se aplică pentru o anumită durată (arestarea preventivă, arestarea la domiciliu, obligarea de a nu părăsi localitatea sau ţara).

Cînd organul judiciar dispune luarea măsurii preventive pe un termen mai mic decât termenul maxim prevăzut de lege şi acest termen fixat de organul judiciar s-a scurs, se poate spune că măsura de prevenţie a încetat de drept, deoarece a expirat termenul stabilit de organul judiciar. În cazul expirării termenelor prevăzute de lege sau stabilite de organele judiciare, administraţia locului de deţinere este obligată sa elibereze imediat persoana reţinută sau arestată, alin (7) al art. 195 din CPP.

Cînd procurorul dispune scoaterea persoanei de sub urmărirea penală ori încetarea urmăririi penale, iar instanţa de judecată adoptă soluţia achitării persoanei sau după caz încetarea procesului penal, menţinerea oricărei măsuri procesuale de constrângere este inadmisibilă datorită faptului că cel acuzat a fost reabilitat sau, după caz, absolvit de răspundere penală.

Astfel, potrivit art. 284, 285 din CPP, în faza urmăririi penale, procurorul prin ordonanţă adoptă soluţiile în care trebuie să menţioneze şi faptul încetării de drept a măsurii preventive, şi instanţa de judecată, prin sentinţa de încetare conform art. 391 din CPP ori sentinţa de achitare conform art. 390 din CPP, se pronunţă şi asupra măsurilor preventive.

Măsurile preventive se aplică pînă la intrarea în vigoare a sentinţei de condamnare şi o dată cu punerea în executare a hotărârii respective scopul măsurilor preventive este realizat şi încetarea de drept operează prin menţiunea specială în dispozitivul sentinţei. Indiferent de categoria de pedeapsă penală stabilită prin sentinţă sau felul sentinţei de condamnare, menţinerea măsurii preventive după punerea în executare a hotărârii, adică pînă la executarea pedepsei este contrară legii. Dacă sentinţa de condamnare privind pedeapsa închisorii se pune în executare prin detenţia condamnatului şi epuizarea măsurii arestării preventive este evidentă. În cazurile de punere în executare a sentinţei de condamnare cu stabilirea pedepsei neprivative de libertate (de exemplu, a amenzii) măsura preventivă neprivativă de libertate urmează a fi desfiinţată din momentul rămânerii definitive a sentinţei în conformitate cu alin.(2) al art. 466 din CPP, dar nu după executarea pedepsei. 
Măsura privativă de libertate încetează de drept şi în alte cazuri analogice:

1. condamnarea cu stabilirea pedepsei şi cu liberarea de executare, pct. 2) din alin. (3) al art. 389 CPP;
2. condamnarea fără stabilirea pedepsei, cu liberarea de răspundere penală, pct 3) din alin. (3) al art. 389;
3. condamnarea la închisoare cu suspendarea condiţionată a executării pedepsei, alin. (2) al art. 389.
În cazul scoaterii persoanei de sub urmărire penală sau de încetare a urmăririi penale, procurorul este obligat să trimită imediat copiile de pe ordonanţele respective administraţiei locului de deţinere a persoanei arestate preventiv pentru executare. Dispoziţia de eliberare a persoanei arestate menţionate în ordonanţa de scoatere de sub urmărire sau de încetare a urmăririi penale este obligatorie pentru administraţia locului de detenţie şi nu este necesară confirmarea acesteia de către judecătorul de instrucţie.

În cazul achitării pesoanei, al încetării procesului penal şi în alte cazuri de încetare a măsurii preventive privative de libertate copiile acestor hotărâri (sentinţe sau decizii) se trimit imediat spre executare administraţiei locului de detenţie, chiar dacă aceste hotărâri, potrivit legii, nu sunt definitive. 
Atacarea hotărârilor privind măsurile preventive
Noul Cod de procedură penală prevede posibilitatea atacării hotărârilor privind măsurile preventive atât prin dispoziţii generale (art. 196), cât şi prin dispoziţii speciale (alin. (6) al art. 181; alin. (4) al art. 185; alin. (10) al art. 186; alin. (2) al art. 194; art. 311; alin.(2) al art. 329). Astel potrivit alin. (1) al art. 196 din CPP, ordonanţa procurorului cu privire la aplicarea, prelungirea sau înlocuirea măsurii preventive poate fi atacată cu plângere, judecătorului de instrucţie, de către bănuit, învinuit, apărătorul ori reprezentantul său legal. Având în vedere faptul că procurorul este abilitat să aplice numai anumite măsuri preventive neprivative de libertate, de regulă, se face plângere numai împotriva ordonanţei privind aplicarea şi prelungirea măsurii obligatorii de nepărăsire a localităţii sau de nepărăsire a ţării.  
Legea procesuală penală nu prevede expres termenul şi procedura examinării plângerii împotriva ordonanţei procurorului privind măsurile preventive, dar sunt aplicabile dispoziţiile art. 298, 299 din CPP privind termenul de examinare a acestor plîngeri, precum şi dispoziţiile alin. (4) şi (5) ale art. 313 din CPP privind procedura examinării şi hotărârile pronunţate.

Potrivit alin. (2) al art. 196 din CPP, hotărârea judecătorului de instrucţie sau a instanţei cu privire la aplicarea, prelungirea sau înlocuirea măsurii preventive poate fi atacată cu recurs în instanţa ierarhic superioară. Pe lângă hotărârile menţionate la alin. (2) al art. 196 din CPP, care sunt dispoziţii generale, legea procesuală penală prevede şi dispoziţii generale, legea procesuală penală prevede şi dispoziţii speciale privind atacarea hotărârilor judecătorului de instrucţie în faza urmăririi penale. Astfel, conform art. 311 din CPP, pot fi atacate cu recurs încheierile judecătorului de instrucţie privind aplicarea sau neaplicarea arestării, privind prelungirea sau refuzul de a prelungi durata ei sau privind liberarea provizorie sau refuzul liberării provizorii.

Recursul împotriva încheierii judecătorului de instrucţie privind aplicarea sau neaplicarea arestării preventive sau a arestării la domiciliu, privind prelungirea sau refuzul de a prelungi durata ei, privind liberarea provizorie sau refuzul liberării provizorii se depune de către procuror, bănuit, învinuit, apărătorul sau reprezentantul său legal în instanţa ierarhic superioară, direct sau prin intermediul instanţei judecătoreşti care a adoptat încheierea ori prin intermediul administraţiei locului de deţinere în termen de 3 zile de la data adoptării încheierii, alin.(1) al art. 311 din CPP.

Administraţia locului de deţinere, primind recursul, este obligată să-l înregistreze şi imediat să-l expedieze conform competenţei, aducând faptul la cunoştinţă procurorului.

Instanţa de recurs, primind recursul, solicită de la procuror materialele ce confirmă necesitatea aplicării măsurii preventive respective sau a prelungirii duratei ei, alin.(3) al art. 311 din CPP. Procurorul este obligat să prezinte în instanţa judecătorească materialele respective în decurs de 24 ore din momentul primirii de la administraţia locului de deţinere a bănuitului, învinuitului a informaţiei despre recursul înaintat sau din momentul solicitării instanţei de a i se prezenta materialele ce confirmă necesitatea aplicării măsurii rspective sau prelungirii duratei ei, alin. (4) al art. 311 din CPP.

Dispoziţiile art.311 din CPP privind termenul şi modul de depunere a recursului sunt aplicabile şi în cazurile de aplicare a măsurilor neprivative de libertate (de exemplu, a ridicării provizorii a permisului de conducere a mijloacelor de transport).

Pornind de la faptul că, potrivit alin. (2) al art. 193 din CPP, în cazul revocării liberării provizorii, persoana este supusă arestării preventive, se consideră că şi asemenea încheieri sunt susceptibile de a fi atacate cu recurs în condiţiile art. 311 din CPP. Nu sunt susceptibile de a fi atacate cu recurs încheierile judecătorului de instrucţie privind:

a) revocarea sau refuzul revocării arestării preventive ori a arestării la domiciliu, precum şi refuzul înlocuirii acestor măsuri;

b) ridicării controlului judiciar conform alin. (5) al art. 191 din CPP;

c) soluţionarea plângerilor împotriva ordonanţei procurorului privind aplicarea, prelungirea sau înlocuirea măsurilor preventive în condiţiile alin. (4), (5) ale art. 299, 313 din CPP.

Deciziile Curţilor de Apel adoptate conform alin. (5) al art. 312 din CPP cu ocazia examinării recursului împotriva încheierilor judecătorului de instrucţie prin care s-au dispus soluţiile: a) anularea măsurii preventive; b) anularea prelungirii duratei acestora; c) aplicarea arestării preventive sau aplicarea unei alte măsuri, sau cu prelungirea duratei acesteia pot fi atacate cu recurs în anulare la Curtea Supremă de Justiţie numai dacă sunt contrare legii potrivit alin. (2) al art. 453 din CPP.

În faza judecării cauzei instanţa de judecată soluţionează toate chestiunile privind măsurile preventive, dar cu recurs separat pot fi atacate, potrivit alin. (2) al art. 329 din CPP, numai încheierea privind aplicarea arestării preventive sau înlocuirii unei măsuri preventive neprivative de libertate cu arestarea preventivă celelalte hotărâri ale instanţei de judecată privind applicarea, înlocuirea, revocarea sau refuzul aplicării, înlocuirii ori refuzul revocării, precum şi alte hotărâri pot fi atacate cu apel sau recurs numai o singură dată cu sentinţa, potrivit art. 400, 437 din CPP.

